ประกาศสำนักงานมาตรฐานสินค้าเกษตรและอาหารแห่งชาติประกาศสำนักงานมาตรฐานสินค้าเกษตรและอาหารแห่งชาติเรื่องกำหนดแบบคำขอรับใบอนุญาต แบบใบอนุญาตเป็นผู้ผลิต ผู้ส่งออก หรือผู้นำเข้าแบบหนังสือแจ้งการส่งออกหรือนำเข้าและแบบใบรับแจ้งการส่งออกหรือนำเข้าสินค้าเกษตรตามมาตรฐานบังคับ[๑] อาศัยอำนาจตามความในข้อ ๕ ของกฎกระทรวงกำหนดหลักเกณฑ์ วิธีการและเงื่อนไขในการขอรับใบอนุญาตและการออกใบอนุญาตเป็นผู้ผลิต ผู้ส่งออกหรือผู้นำเข้าสินค้าเกษตรตามมาตรฐานบังคับ พ.ศ. ๒๕๕๓ออกตามความในพระราชบัญญัติมาตรฐานสินค้าเกษตร พ.ศ. ๒๕๕๑ เลขาธิการสำนักงานมาตรฐานสินค้าเกษตรและอาหารแห่งชาติจึงกำหนดแบบคำขอรับใบอนุญาตแบบใบอนุญาตเป็นผู้ผลิต ผู้ส่งออก หรือผู้นำเข้าแบบหนังสือแจ้งการส่งออกหรือนำเข้า และแบบใบรับแจ้งการส่งออกหรือนำเข้าสินค้าเกษตรตามมาตรฐานบังคับ ไว้ดังต่อไปนี้ข้อ ๑ ให้ยกเลิกประกาศสำนักงานมาตรฐานสินค้าเกษตรและอาหารแห่งชาติเรื่อง กำหนดแบบคำขอรับใบอนุญาต แบบใบอนุญาตเป็นผู้ผลิต ผู้ส่งออก หรือผู้นำเข้าและแบบหนังสือแจ้งการส่งออก หรือนำเข้าสินค้าเกษตรตามมาตรฐานบังคับ ลงวันที่ ๑๕มิถุนายน ๒๕๕๓ข้อ ๒ ให้ใช้แบบคำขอรับใบอนุญาตแบบใบอนุญาต และแบบใบรับแจ้งการส่งออกหรือนำเข้าสินค้าเกษตรตามมาตรฐานบังคับตามที่กำหนดไว้ท้ายประกาศนี้ ดังนี้(๑) แบบคำขอรับใบอนุญาตเป็นผู้ผลิตสินค้าเกษตรตามมาตรฐานบังคับ ตามแบบ มกษ. ๑(๒) แบบใบอนุญาตเป็นผู้ผลิตสินค้าเกษตรตามมาตรฐานบังคับ ตามแบบ มกษ.๒(๓) แบบคำขอรับใบอนุญาตเป็นผู้ส่งออกสินค้าเกษตรตามมาตรฐานบังคับตามแบบ มกษ. ๓(๔)แบบใบอนุญาตเป็นผู้ส่งออกสินค้าเกษตรตามมาตรฐานบังคับ ตามแบบ มกษ. ๔(๕) แบบคำขอรับใบอนุญาตเป็นผู้นำเข้าสินค้าเกษตรตามมาตรฐานบังคับตามแบบ มกษ. ๕(๖) แบบใบอนุญาตเป็นผู้นำเข้าสินค้าเกษตรตามมาตรฐานบังคับ ตามแบบมกษ. ๖(๗) แบบหนังสือแจ้งการส่งออกสินค้าเกษตรตามมาตรฐานบังคับ ตามแบบ มกษ.๗(๘)แบบใบรับแจ้งการส่งออกสินค้าเกษตรตามมาตรฐานบังคับ ตามแบบ มกษ. ๗-๑(๙) แบบหนังสือแจ้งการนำเข้าสินค้าเกษตรตามมาตรฐานบังคับ ตามแบบ มกษ.๘(๑๐) แบบใบรับแจ้งการนำเข้าสินค้าเกษตรตามมาตรฐานบังคับ ตามแบบ มกษ. ๘ - ๑ประกาศณ วันที่ ๗ มีนาคม พ.ศ. ๒๕๕๗ศักดิ์ชัยศรีบุญซื่อเลขาธิการสำนักงานมาตรฐานสินค้าเกษตรและอาหารแห่งชาติ[เอกสารแนบท้าย]๑.[๒]คำขอรับใบอนุญาตเป็นผู้ผลิตสินค้าเกษตรตามพระราชบัญญัติมาตรฐานสินค้าเกษตรพ.ศ. ๒๕๕๑ และที่แก้ไขเพิ่มเติม (แบบ มกษ. ๑)๒.[๓]ใบอนุญาตเป็นผู้ผลิตสินค้าเกษตร อาศัยอำนาจตามความในพระราชบัญญัติมาตรฐานสินค้าเกษตรพ.ศ. ๒๕๕๑ และที่แก้ไขเพิ่มเติม สำนักงานมาตรฐานสินค้าเกษตรและอาหารแห่งชาติออกใบอนุญาตฉบับนี้ให้ (แบบ มกษ. ๒)๓.คำขอรับใบอนุญาตเป็นผู้ส่งออกสินค้าเกษตรตามมาตรฐานบังคับ (แบบ มกษ. ๓)๔. ใบอนุญาตเป็นผู้ส่งออกสินค้าเกษตรตามมาตรฐานบังคับ (แบบ มกษ. ๔)๕. คำขอรับใบอนุญาตเป็นผู้นำเข้าสินค้าเกษตรตามมาตรฐานบังคับ (แบบมกษ. ๕)๖. ใบอนุญาตเป็นผู้นำเข้าสินค้าเกษตรตามมาตรฐานบังคับ (แบบ มกษ. ๖)๗. หนังสือแจ้งการส่งออกสินค้าเกษตรตามมาตรฐานบังคับ (แบบ มกษ. ๗)๘. ใบรับแจ้งการส่งออกสินค้าเกษตรตามมาตรฐานบังคับ (แบบ มกษ. ๗-๑)๙. หนังสือแจ้งการนำเข้าสินค้าเกษตรตามมาตรฐานบังคับ (แบบ มกษ. ๘)๑๐. ใบรับแจ้งการนำเข้าสินค้าเกษตรตามมาตรฐานบังคับ (แบบ มกษ. ๘-๑)(ดูข้อมูลจากภาพกฎหมาย)ประกาศสำนักงานมาตรฐานสินค้าเกษตรและอาหารแห่งชาติเรื่อง กำหนดแบบคำขอรับใบอนุญาต แบบใบอนุญาตเป็นผู้ผลิตผู้ส่งออก หรือผู้นำเข้า แบบหนังสือแจ้งการส่งออกหรือนำเข้า และแบบใบรับแจ้งการส่งออกหรือนำเข้าสินค้าเกษตรตามมาตรฐานบังคับ(ฉบับที่ ๒)[๔]ข้อ๒ ใบอนุญาตเป็นผู้ผลิตสินค้าเกษตรตามมาตรฐานบังคับที่ออกให้แก่ผู้ขอรับใบอนุญาตก่อนวันที่ประกาศนี้ใช้บังคับให้คงใช้ได้ต่อไปจนกว่าจะสิ้นอายุข้อ๓ บรรดาคำขอรับใบอนุญาตเป็นผู้ผลิตสินค้าเกษตรตามมาตรฐานบังคับที่ได้ยื่นไว้ก่อนวันที่ประกาศนี้ใช้บังคับและยังอยู่ในระหว่างการพิจารณาให้ถือว่าคำขอนั้นเป็นคำขอตามประกาศนี้ปริยานุช/ผู้จัดทำ๑๘ สิงหาคม๒๕๕๗ภีราพร/ผู้ตรวจ๒๗ สิงหาคม๒๕๕๗ชวัลพร/เพิ่มเติม๒๕ พฤศจิกายน ๒๕๕๙[๑] ราชกิจจานุเบกษาเล่ม ๑๓๑/ตอนพิเศษ ๑๔๙ ง/หน้า ๕/๗ สิงหาคม ๒๕๕๗[๒] คำขอรับใบอนุญาตเป็นผู้ผลิตสินค้าเกษตรตามพระราชบัญญัติมาตรฐานสินค้าเกษตรพ.ศ. ๒๕๕๑ และที่แก้ไขเพิ่มเติม (แบบ มกษ. ๑)แก้ไขเพิ่มเติมโดยประกาศสำนักงานมาตรฐานสินค้าเกษตรและอาหารแห่งชาติ เรื่องกำหนดแบบคำขอรับใบอนุญาต แบบใบอนุญาตเป็นผู้ผลิต ผู้ส่งออก หรือผู้นำเข้าแบบหนังสือแจ้งการส่งออกหรือนำเข้าและแบบใบรับแจ้งการส่งออกหรือนำเข้าสินค้าเกษตรตามมาตรฐานบังคับ (ฉบับที่ ๒)[๓] ใบอนุญาตเป็นผู้ผลิตสินค้าเกษตรอาศัยอำนาจตามความในพระราชบัญญัติมาตรฐานสินค้าเกษตร พ.ศ. ๒๕๕๑และที่แก้ไขเพิ่มเติมสำนักงานมาตรฐานสินค้าเกษตรและอาหารแห่งชาติออกใบอนุญาตฉบับนี้ให้ (แบบมกษ. ๒) แก้ไขเพิ่มเติมโดยประกาศสำนักงานมาตรฐานสินค้าเกษตรและอาหารแห่งชาติเรื่อง กำหนดแบบคำขอรับใบอนุญาต แบบใบอนุญาตเป็นผู้ผลิต ผู้ส่งออก หรือผู้นำเข้าแบบหนังสือแจ้งการส่งออกหรือนำเข้าและแบบใบรับแจ้งการส่งออกหรือนำเข้าสินค้าเกษตรตามมาตรฐานบังคับ (ฉบับที่ ๒)[๔] ราชกิจจานุเบกษาเล่ม ๑๓๓/ตอนพิเศษ ๒๔๕ ง/หน้า ๒๙/๒๗ ตุลาคม ๒๕๕๙